สรรพากรแจงลดภาษีแวตหนุนศก.
กรมสรรพากรภาษีมูลค่าเพิ่ม 7% อีก 1 ปี  เพื่อกระตุ้นเศรษฐกิจช่วยลดภาระค่าครองชีพของประชาชน พร้อมสร้างความเชื่อมั่นในการประกอบธุรกิจให้ภาคเอกชน
4 ต.ค. 2560

กรมสรรพากรภาษีมูลค่าเพิ่ม 7% อีก 1 ปี  เพื่อกระตุ้นเศรษฐกิจช่วยลดภาระค่าครองชีพของประชาชน พร้อมสร้างความเชื่อมั่นในการประกอบธุรกิจให้ภาคเอกชน นางแพตริเซีย  มงคลวนิช รองอธิบดีกรมสรรพากร ในฐานะโฆษกกรมสรรพากร เปิดเผยว่า  การขยายเวลาการจัดเก็บภาษีมูลค่าเพิ่มในอัตราเดิม 7% ดังกล่าวข้างต้นกำหนดโดยพระราชกฤษฎีกา ออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 646) พ.ศ. 2560 โดยให้ยังคงจัดเก็บภาษีมูลค่าเพิ่มในอัตรา 7% รวมภาษีท้องถิ่น (ภาษีมูลค่าเพิ่ม 6.3% และภาษีท้องถิ่น 0.7%) สำหรับการขายสินค้า การให้บริการ หรือการนำเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ต.ค. 2560 ถึงวันที่ 30 ก.ย. 2561สำหรับการที่ระบุว่าเป็นการลดอัตราภาษีลงมานั้น เนื่องจากกฎหมายปัจจุบันกำหนดให้กรมสรรพากรจัดเก็บภาษีมูลค่าเพิ่มในอัตรา 10% รวมภาษีท้องถิ่น (ภาษีมูลค่าเพิ่ม 9% และภาษีท้องถิ่น 1%) จึงจำเป็นต้องมีการออกพระราชกฤษฎีกาเพื่อลดอัตราภาษีมูลค่าเพิ่มลงมาที่อัตรา 7% รวมภาษีท้องถิ่นดังกล่าว